MacBook Pro

MacBook Pro (בעברית: מקבוק פרו) הוא דגם מחשב מקינטוש נייד שמפותח על ידי חברת אפל ומיועד לשוק המקצועי-מתקדם. MacBook Pro הוצג לראשונה ב-10 בינואר 2006 בתערוכת Macworld בידי מנכ"ל אפל, סטיב ג'ובס; מיד לאחר הצגת המחשב החלה הזמנה מוקדמת של המחשבים בחנויות הרשת של אפל ברחבי העולם, וההפצה לשווקים החלה כחודש לאחר מכן, ב-14 בפברואר 2006.

MacBook Pro מהווה את ה"יורש" של דגמי ה-15 וה-17 אינץ' של סדרת מחשבי PowerBook דור 4 (G4) של אפל, והוא היה המחשב הנייד הראשון מבית מקינטוש שהחל לפעול עם מעבד כפול ליבה של אינטל שפותח בישראל, במהירות שנעה בין 2.4 ל-2.66 ג'יגה הרץ. המחשב נמכר בשלושה גודלי מסכים: דגם 15.4 אינץ' דגם 17 אינץ' ודגם 13.3 אינץ' שהתווסף לסדרה המקצועית ב-2008.
היסטוריה
ה-MacBook Pro היה סדרת המחשבים הראשונה של אפל, יחד עם סדרת ה-iMac, שהחלה להשתמש במעבד Intel Core 2 של אינטל במקום מעבד PowerPC; מעבר עליו הכריזה ביוני 2005. מנכ"ל החברה סטיב ג'ובס הסביר כי חברת IBM, שפיתחה את מעבדי PowerPC, לא עמדה בציפיות לפתח מעבד במהירות 3 ג'יגה הרץ ומעבדים ייעודיים למחשבים ניידים בעלי צריכת חשמל נמוכה. החידוש העיקרי שלו היה העובדה שהוא יכל להריץ במקביל למערכת ההפעלה של המק (OSX) גם את Windows. 

לאחר הצגתו של המחשב, הוציאה אפל לשוק מספר מוצרים נלווים, ביניהם Mac Mini ב-28 בפברואר 2006 וכן קו מחשבים ניידים מקביל המיועד לשוק הצרכני הפשוט, MacBook, שהוצג ב-16 במאי 2006. ה-MacBook Pro זכה להצלחה מסחרית והביא לזינוק בנתח השוק של אפל בתחום המחשבים הניידים.

בפברואר 2008 השיקה  אפל שורה של שיפורים לסדרת MacBook Pro, כולל: מעבדי 45 נאנו-מטר Penryn  של אינטל, משטח עקיבה (trackpad) משודרג התומך בממשק multitouch המספק חווית שימוש דמוית iPhone, מעבר למסך LED בדגמי ה-17 אינץ' במקום מסך ה-LCD, דיסק קשיחים של 200 או 250 ג'יגה-בייט (בהתאם לדגם) ועד 512 מגה-בייט של זיכרון RAM לווידאו.

בשנת 2011 עברו מחשבי הסדרה לעבוד עם מעבד ארבע הליבות i7 והמעבד כפול הליבה i5 של אינטל. 

במהלך שנת 2012 אפל הוציאה דגמי 13 ו15 אינץ' בעלי מסך רטינה, עם
MacBook Pro מריץ את מערכת ההפעלה "Mac OS X Mountain Lion" ("מערכת ההפעלה 10.14"), הגרסה המעודכנת של מערכת ההפעלה Mac OS X.

בסוף שנת 2016 אפל הוציאה את דגמי 13 ו-15 אינץ' משודרגים בעלי פס מגע. בנוסף שודרג המסך, המפרט ומחשב מריץ את מערכת ההפעלה "macOS".

בנובמבר 2020 יצאה גרסה של דגם 13" עם שבב Apple M1 מפיתוח פנימי של החברה, במקום מעבד של אינטל.

בסוף שנת 2021 אפל הוציאה את דגמי 14 ו16 אינץ' יחד עם שני השבבים החדשים M1 Pro ו M1 Max.

בכנס המפתחים העולמי של אפל שהתרחש ב-6 ביוני 2022, השיקה אפל את המערכת על שבב החדשה שלה ולצידה 2 מחשבים ניידים: המקבוק אייר 2022 והמקבוק פרו 13 אינץ' 2022. הגרסה החדשה לא הציגה שינוי בעיצוב מהגרסה האחרונה (מקבוק פרו 13 אינץ' M1) אך כן הציגה ביצועים יותר טובים.
מפרט
MacBook Pro מיוצר ממקשת אלומיניום אחת הקרויה unibody המקנה לו איכות בנייה מהמעלה הראשונה וטמפרטורה נמוכה בזמן השימוש במחשב. המסך מצופה זכוכית מבריקה מקצה לקצה, מה שמקנה למסך צבעים חיים ועשירים, אך בתנאי תאורה מסוימים יכולה לגרום להשתקפויות. המקלדת מגיעה עם תאורה אחורית, כך שבתנאי תאורה לקויים המקלדת תואר מפנים המחשב ותקנה הקלדה נוחה גם בחשכה מוחלטת. דגם ה 13" מגיע עם שתי יציאות USB, יציאת FIREWIRE 800 אחת, חיבור לכבל רשת, חיבור Mini DisplayPort, חריץ לכרטיס SD וחיבור Audio in/out משולב. לדגם ה-15" כל החיבורים זהים פרט לחיבור ה-Audio in/out שמפוצל ל-Audio line in ול-Audio line out. לדגם ה-17" יש שלושה חיבורי USB, יציאת FIREWIRE 800 אחת, חיבור לכבל רשת, חיבור Mini DisplayPort, חריץ לכרטיס ExpressCard/34 וחיבורי Audio line in וAudio line out. בנוסף כל הדגמים מגיעים על חיבור magsafe מגנטי לטעינת המחשב, מנעול קנסינגטון למניעת גנבות, מצלמת אינטרנט וכונן SUPERDRIVE (כונן אופטי) .

משטח העקיבה (trackpad) בכל דגמי ה MacBook Pro תומך במחוות מולטי טאץ' (שימוש בכמה אצבעות על המשטח בו זמנית) לביצוע פעולות וקיצורים שונים כגון: דפדוף בקבצים, מעבר אחורה וקדימה בדפדפן אינטרנט, גלילה של דפי אינטרנט ומסמכים, סיבוב והגדלת תמונות ועוד.. כמו כן, משטח המגע גדול מאוד ואיננו מכיל כפתורים חיצוניים, מה שמשאיר מקום רב על המשטח לעשיית מחוות מגע.

 ראו גם 
MacBook Air
MacBook

 קישורים חיצוניים 


הערות שוליים

קטגוריה:מקינטוש
קטגוריה:מכשירים שהושקו ב-2006
קטגוריה:מכשירי חברת אפל
קטגוריה:מחשבים ניידים